Richardsson karsiutui Tallinnan alle 20-vuotiaiden EM-kilpailujen 2011 estejuoksun alkuerissä. Tampereen alle 23-vuotiaiden EM-kilpailuissa 2013 hän sijoittui estejuoksussa seitsemänneksi. Alle 23-vuotiaiden EM-kilpailuissa Tallinnassa 2015 Richardsson oli estejuoksussa neljäs uudella ennätyksellään 9.46,34. Hän teki ennätyksensä myös 5 000 metrin juoksussa ollen yhdeksäs ajalla 15.57,95.